มิวส์ (กลุ่มไอดอลญี่ปุ่น)

มิวส์ () เป็นกลุ่มไอดอลญี่ปุ่นที่ประกอบด้วยนักพากย์เสียงตัวละครเรื่องเลิฟไลฟ์! ปฏิบัติการไอดอลจำเป็น จำนวน 9 คน ได้แก่เอมิ นิตตะ, โยชิโนะ นันโจ, อายะ อูชิดะ, ซูซูโกะ มิโมริ, ริโฮะ อีดะ, เอริโกะ โฮริ อาอินะ คูซูดะ, ยูริกะ คูโบะ, และโซระ โทกูอิ ภายใต้สังกัดแลนติส (Lantis) และบันไดนัมโกะอาตส์ (Bandai Namco Arts)

กิจกรรมครั้งสุดท้ายของมิวส์เป็นงานคอนเสิร์ตซึ่งจัดขึ้นเมื่อวันที่ 31 มีนาคม และ 1 เมษายน ค.ศ. 2016 ที่โตเกียวโดม

 แนวคิด 
มิวส์ประกอบด้วยนักพากย์เสียงชาวญี่ปุ่น 9 คนที่ให้เสียงตัวละครหลักของแฟรนไชส์เลิฟไลฟ์! คำว่ามิวส์ (μ's) นั้นเป็นคำอ่านในภาษาอังกฤษและฝรั่งเศสของ "มิวส์" ซึ่งเป็นเหล่าเทพธิดาจากเทพปกรณัมกรีกผู้เป็นแรงบันดาลใจให้แก่บทกวี วิทยาศาสตร์ และศิลปะ และมีจำนวนทั้งหมด 9 องค์ซึ่งคล้ายคลึงกับจำนวนสมาชิกของวงเอง

เพลงที่มีการจัดจำหน่ายทั้งหมด รวมทั้งงานประเภทอื่นเช่นงานคอนเสิร์ตหรือวีดีโอเกมที่เกี่ยวข้องกับแฟรนไชส์ จะได้รับการเผยแพร่ในนามของตัวละครในแฟรนไชส์แทน สมาชิกวงจะใช้ชื่อตัวละครเหล่านี้ในการเรียกถึงตนเอง และจะใช้ชื่อจริงของตนเมื่อมีส่วนร่วมในงานอื่นซึ่งไม่เกี่ยวข้องกับเลิฟไลฟ์

ท่าเต้นและการแสดงเพลงของวงมีการถอดแบบออกมาจากท่าเต้นของตัวละครในแฟรนไชส์ ซึ่งได้รับความนิยมจากภาพยนตร์การ์ตูนทางโทรทัศน์ของแฟรนไชส์เอง ทำให้สมาชิกวงมีภาพลักษณ์เหมือนตัวละครในชีวิตจริง ส่งผลให้มีผู้สนับสนุนจากผู้ชมภาพยนตร์การ์ตูนเป็นส่วนใหญ่ ในช่วงแรกแฟนคลับของวงจะเป็นผู้ชายเสียส่วนมาก แต่หลังจากความนิยมของภาพยนตร์การ์ตูนเพิ่มสูงขึ้นก็พบว่ามีจำนวนแฟนคลับหญิงเพิ่มขึ้นตามเช่นกัน โยเฮ คิซาระ ผู้ประพันธ์เพลงของแลนติส ได้วิเคราะห์ไว้ว่าผู้คนส่วนใหญ่สนใจในงานคอนเสิร์ตมากกว่างานในรูปแบบอื่น

ในชื่อผลิตภัณฑ์หรือชิ้นงานอาจมีการเล่นคำว่า "μ'sic" ซึ่งเป็นการผสมคำระหว่าง "μ's" และ "music"シングル「」、ライブ「」、ラブライブ！公式のツイート（2018年3月26日0:00） 

 ประวัติ 
นิตยสาร "เด็งเกกิจีส์แม็กกาซีน" (Dengeki G's magazine) ฉบับเดือนสิงหาคมในปี 2010 ได้ประกาศรายชื่อตัวละครในแฟรนไชส์เลิฟไลฟ์!เป็นครั้งแรกพร้อมซิงเกิล "โบกุระโนะไลฟ์คิมิโตะโนะไลฟ์" (Bokura no Live Kimi to no Life) ที่วางจำหน่ายเมื่อวันที่ 13 ทั้งนี้เป็นการวางจำหน่ายตั้งแต่วงยังไม่มีชื่อ ซึ่ง ณ ขนะนั้นวงได้ใช้นามว่า "เลิฟไลฟ์! สคูลไอดอลโปรเจกต์" (Love Live! School Idol Project) แทน และได้มีการใช้ชื่อของตัวละครเองเป็นนักร้องบนปกซิงเกิลในขณะที่ชื่อของนักพากย์ตัวละครยังไม่ปรากฏ

หลังจากนั้นไม่นานก็ได้มีการประกาศชื่อนักพากย์เสียงใน "เด็งเกกิจีส์แม็กกาซีน" ฉบับเดือนพฤศจิกายนปี 2010 ซึ่งมีการเปิดโหวตให้ผู้ใช้โทรศัพท์มือถือได้ร่วมคัดเลือกชื่ออย่างเป็นทางการของวงตั้งแต่วันที่ 30 ตุลาคมถึง 14 พฤศจิกายน โดยในภายหลังวงได้ชื่ออย่างเป็นทางการว่า "มิวส์" (μ's) และได้เริ่มเปิดตัววงอย่างเป็นทางการมานับแต่นั้น รวมทั้งได้มีการจัดคอนเสิร์ตย่อม ๆ ครั้งแรกในปี 2012 และถึงแม้ว่าซิงเกิลแรกบนชาร์ตออริกอนจะอยู่ในอันดับที่ 167 แต่ความนิยมของวงก็เริ่มเพิ่มสูงขึ้นหลังจากการเข้าร่วมในคอนเสิร์ต "อานิเมโลซัมเมอร์ไลฟ์" (Animelo Summer Live) ในปีเดียวกัน ซึ่งเป็นคอนเสิร์ตที่ประกอบด้วยนักพากย์ตัวละครการ์ตูนญี่ปุ่นหลาย ๆ เรื่อง

หลังการออกอากาศของการ์ตูนโทรทัศน์ในเดือนมกราคม 2013 และการวางจำหน่ายซิงเกิล "โนแบรนด์เกิลส์ / สตาร์ตแดช" (No Brand Girls / Start Dash) ในเดือนเมษายน 2013 ซิงเกิลของวงหลังจากนั้นก็ติดอยู่ใน 5 อันดับแรกบนชาร์ตออริกอนเป็นเวลา 10 ซิงเกิลติดต่อกันภายใต้ชื่อ "มิวส์" (μ's) การบันทึกการแสดงสดของคอนเสิร์ตในปี 2014 ติดอันดับ 1 บนชาร์ตแผ่นเพลงบลูเรย์ของออริกอน และในแต่ละปีวงได้จัดคอนเสิร์ตในระดับใหญ่มากขึ้นเรื่อย ๆ สำหรับคอนเสิร์ตในปี 2015 วงมียอดผู้ชมมากกว่า 70,000 คน

วงได้รับรางวัลจากเซยูอะวอดส์ครั้งที่ 9 ในฐานะนักร้องดีเด่น และได้ปรากฏตัวบนรายการเพลงของเอ็นเอชเคอยู่เป็นระยะ ๆ หลังเดือนเมษายน 2015 อายาเสะ เอริ (นันโจ โยชิโนะ) มีส่วนร่วมกับวงน้อยลงอันเนื่องมาจากอาการบาดเจ็บที่ข้อเข่า ส่งผลให้เธอเต้นได้ไม่ดีนัก แต่ทั้งนี้เธอยังคงมีส่วนร่วมกับวงในฐานะนักร้องนำ อัลบั้มลำดับที่ 2 ของวง μ's Best Album Best Live! Collection II วางจำหน่ายเมื่อวันที่ 27 พฤษภาคม 2015 และได้ชนะเลิศบนชาร์ตอัลบั้มรายเดือนของออริกอน ทำให้ได้รับตำแหน่งกลุ่มดนตรีจากตัวละครการ์ตูนโทรทัศน์ที่มียอดขายมากที่สุดหลังวงโฮกาโนะทีไทม์ที่เคยได้ตำแหน่งนี้มาแล้ว แผ่นดีวีดีบลูเรย์ของบันทึกการแสดงสดของคอนเสิร์ตเมื่อปี 2015 Love Live! μ's Go → Go! Love Live! 2015 ~ Dream Sensation! ~ วางจำหน่ายเมื่อวันที่ 30 กันยายน 2015 ติดอันดับสูงสุดบนชาร์ตบลูเรย์ออริกอนรายสัปดาห์

เมื่อวันที่ 31 ธันวาคม 2015 สมาชิกวงจำนวน 8 คนได้เข้าร่วมรายการเพลงประจำสิ้นปี เอ็นเอชเคโคฮากุอูตะกัซเซน (งานขาวแดง) เป็นครั้งแรก และได้เผยแพร่คลิปวีดีโอสั้นสำหรับงานนี้โดยเฉพาะ หนังสือพิมพ์ซังเกสปอร์ตส์รายงานว่าเป็นนักพากย์เสียงกลุ่มที่ 2 ที่ได้เข้าร่วมงานนี้หลังจากมิซึกิ นานะ ชิโนซากิ เท็ตซึยะ ผู้อำนวยการผลิตประจำสถานีเอ็นเอชเค ระบุว่าเหตุผลในการคัดเลือกวงนี้ให้เข้าร่วมงานขาวแดงเนื่องจากมีกระแสและยอดขายในระดับสูง

 สมาชิก 
มิวส์ประกอบด้วยสมาชิก 9 คน มีหัวหน้าวงชื่อโคซากะ โฮโนกะ (เอมิ นิตตะ)
 ชื่อตัวละครชื่อนักพากย์ ไทย โรมัน ญี่ปุ่นไทย โรมัน ญี่ปุ่นโคซากะ โฮโนกะKousaka Honoka高坂穂乃果เอมิ นิตตะ Emi Nitta新田恵海อายาเซะ เอริAyase Eri絢瀬絵里โยชิโนะ นันโจ Yoshino Nanjou南條愛乃มินามิ โคโตริMinami Kotori南ことりอายะ อูชิดะ Aya Uchida内田彩โซโนดะ อูมิSonoda Umi園田海未ซูซูโกะ มิโมริSuzuko Mimori三森すずこโฮชิโซระ รินHoshizora Rin星空凛ริโฮะ อีดะRiho Iida飯田里穂นิชิกิโนะ มากิNishikino Maki西木野真姫เอริโกะ โฮริEriko Hori堀絵梨子โทโจ โนโซมิToujou Nozomi東條希อาอินะ คูซูดะAina Kusuda楠田亜衣奈โคอิซูมิ ฮานาโยะKoizumi Hanayo小泉花陽ยูริกะ คูโบะYuriko Kubo久保ユリカยาซาวะ นิโกะYazawa Niko矢澤にこโซระ โทกูอิSora Tokui徳井青空

 งานเพลง 

 ออริจินอลซิงเกิล 
ปีลำดับซิงเกิลชาร์ตรหัส20101"Bokura no Live Kimito no Life"164 LACM-47382"Snow halation"74 LACM-477420113"Natsuiro Egao de 1,2,Jump!"62 LACM-484520124"Mo Gyutto "love" de Sekkin Chu!"31 LACM-49075"Wonderful Rush"30 LACM-497920136"Music S.T.A.R.T!!"5 LACM-3415520167"Moment Ring"2 LACM-14449

 แอนิเมชันซิงเกิล 
ปีซิงเกิลชาร์ตรหัส2013"Bokura wa Ima no Naka de"12LACM-14053"Kitto Seishun ga Kikoeru"8LACM-14054"Kore Kara no Someday / Wonder zone"7LACM-14064"No brand girls / Start Dash!!"5LACM-140692014"Sore wa Bokutachi no Kiseki"3LACM-14220"Donna Toki mo Zutto"2LACM-14230"Yume no Tobira"3LACM-14241"Love wing bell / Dancing stars on me!"3LACM-14242"KiRa-KiRa Sensation! / Happy maker!"3LACM-142432015"Angelic Angel / Hello, Hoshi wo Kazoete"2LACM-14361"Sunny Day Song / Heartbeat"2LACM-14362"Bokutachi wa Hitotsu no Hikari / Future style"2LACM-14363

 อ้างอิง 

หมวดหมู่:นักร้องเพลงประกอบอนิเมะ
หมวดหมู่:กลุ่มดนตรีที่ก่อตั้งในปี พ.ศ. 2553